Diari Oficial de la Generalitat Valenciana


Sumari del DOGV 3407, del 07-01-1999 (1998/11286)

Convocatòria de concurs de béns.
--------------------------------

### Dades del document

Número de DOGV
:   3407

Data del DOGV
:   07-01-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/11848


Organisme emissor
:   Conselleria d'Economia, Hisenda i Administració Pública

Tipus de document
:   Convocatòria

Convocatòria de concurs de béns. [1998/11907]
  
En el procediment administratiu de constrenyiment que s'instrueix en la Direcció Territorial de la Conselleria d'Economia, Hisenda i Administració Pública d'Alacant contra el deutor a la Hisenda Pública de la Generalitat Valenciana Casino Costa Blanca, SA, el secretari territorial ha dictat, amb data 9 de desembre de 1998, la provisió següent:
  
?De conformitat amb el que estableixen els articles 130 i 137.1 de la Llei General Tributària, segons la redacció que en fa la Llei 25/1995, de 20 de juliol, i l'article 111 del Reglament General de Recaptació, en la redacció que en fa el Reial Decret 448/1995, de 24 de març, i fent ús de les facultats conferides pels articles 144.2 del Reglament esmentat i 4t de l'Ordre d'11 de març de 1991, de la Conselleria d'Economia i Hisenda (DOGV núm. 1520, de 12 d'abril), el director territorial de la Conselleria d'Economia, Hisenda i Administració Pública d'Alacant acordà, en data 3 de setembre de 1998, l'execució de les garanties dels deutes de la mercantil Casino Costa Blanca, SA, consistents en la hipoteca immobiliària unilateral a favor de la Generalitat Valenciana constituïda sobre les finques que es descriuran, a través de l'alienació per concurs, per entendre que hi ha les següents raons d'interés públic, que obliguen a l'adopció d'un procediment d'execució hipotecària coordinat amb un paral·lel procediment d'adjudicació d'una nova autorització d'instal·lació i explotació de casino de joc:
  
1. Les no volgudes conseqüències, des del punt de vista laboral, que el tancament definitiu de l'activitat de joc de la mercantil deutora suposaria, que obliguen a la recerca d'alternatives que garantisquen, a un mateix temps, el manteniment dels llocs de treball i la satisfacció del crèdit públic a què a continuació es fa referència.
  
2. La conveniència de sostenir i consolidar l'efecte dinamitzador, directe i indirecte, que, per a la comarca i l'economia en general, suposa el manteniment de l'activitat desenvolupada per la mercantil esmentada.
  
En conseqüència, en virtut del que disposen els articles 144.2 i 146 del Reglament General de Recaptació, es decreta la venda dels béns hipotecats a Casino Costa Blanca, SA, en garantia del fraccionament de pagament de la Taxa Fiscal sobre el Joc corresponent als trimestres 2n, 3r i 4t de 1993, pels imports que es detallen a continuació:
  
Les quantitats degudes corresponen als venciments impagats en dates 5 d'abril i 5 de juliol de 1995, procedents del fraccionament de pagament esmentat, en garantia del bon fi d'aquest es constituí, mitjançant escriptura atorgada el 28 de juliol de 1994 i inscrita el 30 de setembre del mateix any, hipoteca immobiliària unilateral a favor de la Tresoreria de la Generalitat Valenciana, acceptada mitjançant escriptura atorgada el 7 de setembre de 1994 i inscrita el 30 del mateix mes, sobre les finques que a continuació es descriuen:
  
FINCA 4.565-N:
  
Edifici destinat a casino, denominat Casino Costa Blanca, situat en el terme de la Vila Joiosa, partida d'Atalayes, dins del perímetre d'una finca que, després d'haver estat segregada, té una superfície de dues hectàrees, vuitanta àrees i noranta-sis centiàrees, i l'accés al qual el té pel punt quilomètric 114,800 de la carretera nacional 332, a cinquanta metres de l'eix.
  
El total edifici consta de planta baixa, amb una superfície construïda de quatre mil cent quaranta-tres metres quadrats; dos
  
plantes de soterranis, la primera de tres mil noranta-nou metres quadrats i la segona de dos mil cent seixanta-un metres quadrats, i d'una primera planta alta, amb una superfície construïda de cinc-cents seixanta-un metres quadrats. La total superfície construïda és, per tant, de nou mil nou-cents cinquanta-quatre metres quadrats.
  
Confronta: nord, amb carretera nacional 332 i terres de Rosa Lloret i Bautista Francés; est, camí veïnal; sud, terres de Juan Galiana, Pascual Esteve, Bartolomé Morales i Vicente Orquín; i oest, propietat de la companyia mercantil ?Urcoba, SA?, camí en mig.
  
Títol: Declaració d'obra, mitjançant escriptura atorgada el 28 de gener de 1981, davant el notari de la Vila Joiosa Sr. Julio Rodríguez Sainz.
  
Inscripció: tom 528 de l'arxiu, llibre 140 de la Vila Joiosa, folis 84, 85 i 86, finca 4.565-N i inscripció 7ª.
  
Drets del deutor sobre la finca hipotecada: Titular del ple domini.
  
FINCA 21.288
  
Parcel·la de terreny en forma de bóta, en la partida d'Atalayes, del terme de la Vila Joiosa, comprensiva d'una hectàrea, setanta àrees i cinquanta-quatre centiàrees, sense cap edificació.
  
Confronta: nord, resta de finca matriu i terres de Bautista Francés Picó; est, resta de finca matriu i terres dels hereus de Pascual Esteve Verdú; sud, les de Pascual Esteve Verdú, de Bartolomé Morales Pérez i de Vicente Orquín Soler; i oest, les de la mercantil ?Velasco y González, Sociedad Anónima?, camí en mig, i, en una petita porció, resta de la finca matriu en la zona de l'estació depuradora d'aigües residuals.
  
Títol: Segregació, per escriptura atorgada el 16 de febrer de 1990, davant el notari de la Vila Joiosa Sr. José-María Suárez Sánchez-Ventura.
  
Inscripció: tom 652 de l'arxiu, llibre 224, foli 180, finca 21.288, 1ª.
  
Drets del deutor sobre la finca hipotecada: Titular del ple domini.
  
La convocatòria del concurs serà notificada al deutor i als creditors hipotecaris, així com publicada en el Boletín Oficial del Estado i en el de la Província d'Alacant i anunciada en la Direcció Territorial de la Conselleria d'Economia, Hisenda i Administració Pública d'Alacant. En aquesta convocatòria s'assenyalaran, a més dels béns que s'han d'alienar, el termini i les condicions per a concórrer-hi, així com la forma de pagament i fiança. S'hi assenyalaran, així mateix, les condicions especials del concurs.
  
Que es notifique aquesta provisió al deutor i, si és el cas, als creditors hipotecaris i pignoraticis, amb l'advertiment que estableix l'article 146.2 del Reglament General de Recaptació.-.
  
En compliment de la provisió esmentada es publica el present anunci, i es comunica als interessats que el concurs es regirà per les clàusules següents:
  
1ª. L'objecte de l'alienació, per mitjà de concurs obert, està constituït per les finques números 4.565-N y 21.288, inscrites en el Registre de la Propietat de la Vila Joiosa, la descripció de les quals es detalla en la provisió d'alienació anteriorment transcrita.
  
2ª. No hi ha càrregues o gravàmens anteriors o preferents que hagen de quedar subsistents.
  
3ª. El tipus de licitació per al lot integrat per les dues finques és el resultant de la valoració conjunta d'aquestes, que ascendeix a 5.083.081.662 pessetes, el qual podrà ser millorat a l'alça.
  
4ª. Tot licitador haurà de constituir davant la Tresoreria de qualsevol de les Direccions Territorials de la Conselleria d'Economia, Hisenda i Administració Pública un dipòsit, almenys, del 20% del tipus fixat per al concurs. El dipòsit es realitzarà en metàl·lic o mitjançant taló conformat i nominatiu a favor de la Conselleria d'Economia, Hisenda i Administració Pública. Aquest dipòsit s'ingressarà en ferm en les arques de la Generalitat Valenciana si l'adjudicatari no satisfà el preu de la rematada en l'acte d'adjudicació dels béns o dins dels cinc següents, sense perjudici de la responsabilitat en què puga incórrer pels majors perjudicis que sobre l'import origine la inefectivitat de l'adjudicació
  
Així mateix, l'adjudicatari haurà d'adjuntar compromís exprés d'incorporació a la seua plantilla, en el cas que resulte adjudicatari dels immobles, dels treballadors que, trobant-se prestant serveis en Casino Costa Blanca, SA, en la data de publicació d'aquesta convocatòria, opten per passar a formar part d'aquesta. En qualsevol cas, aquesta incorporació es produirà amb ple respecte dels drets laborals adquirits. Aquest compromís no serà obligatori, en cap cas, per a l'adjudicatari respecte dels administradors, directors, gerents, i, en general, apoderats amb facultats d'administració, de Casino Costa Blanca, SA. El dret d'opció esmentat s'haurà d'exercitar directament davant l'adjudicatari, en el termini dels 10 dies següents a l'adjudicació dels immobles.
  
5ª. El concurs se suspendrà, en qualsevol moment anterior a l'adjudicació dels béns, si s'efectua el pagament del deute, interessos i costes del procediment.
  
6ª. Tota la documentació de l'expedient es troba a disposició dels interessats en la Secretaria Territorial de la Conselleria d'Economia, Hisenda i Administració Pública a Alacant per a l'examen, durant el termini d'exposició pública i presentació de proposicions. Els immobles podran ser visitats pels interessats, prèvia sol·licitud per escrit i autorització del director territorial de la Conselleria d'Economia, Hisenda i Administració Pública d'Alacant.
  
7ª. Els deutors amb domicili desconegut es tindran per notificats, amb plena virtualitat legal, per mitjà del present anunci.
  
8ª. L'adjudicació de les finques objecte del present concurs quedarà condicionada al resultat del procediment anunciat mitjançant Ordre de la Conselleria d'Economia, Hisenda i Administració Pública de 10 de desembre de 1998, per la qual es convoca concurs públic per a l'atorgament de l'autorització d'instal·lació i explotació d'un casino de joc en la Comunitat Valenciana (DOGV. núm. 3.392, de 14 de desembre de 1998).
  
9ª. El termini per a l'admissió d'ofertes acaba el dia 9 d'abril de 1999.
  
10ª. Una vegada acabat el termini d'admissió d'ofertes, el director territorial de la Conselleria d'Economia, Hisenda i Administració Pública d'Alacant, en el termini de cinc dies, decidirà adjudicar el concurs o deixar-lo desert.
  
En cas d'adjudicació, aquesta es farà a l'oferta més avantatjosa, tenint en compte no sols l'aspecte econòmic, sinó també el compliment de les altres condicions d'aquesta convocatòria.
  
Si el concurs queda desert, podrà procedir-se posteriorment a l'adjudicació directa regulada en l'article 150 del Reglament General de Recaptació.
  
11ª. El més-dient haurà de justificar, en els casos en què pertoque, el pagament o exempció dels tributs que graven la transmissió dels béns objecte del present concurs.
  
12ª. Les despeses que puguen derivar-se de la transmissió de la titularitat dels immobles esmentats, que atorgue l'administració de la Generalitat Valenciana, en substitució del deutor constret i en rebel·lia, seran a compte exclusiu de l'adjudicatari.
  
13ª. En tot allò no previst expressament en el present edicte es farà allò preceptuat per a l'alienació per subhasta, d'acord amb l'article 144.2 del Reglament General de Recaptació.
  
14ª. Contra el present anunci es podrà interposar recurs de reposició, davant d'aquesta Secretaria Territorial, o reclamació economicoadministrativa, bé davant el Tribunal Econòmic Administratiu Regional de València o, directament, davant el Tribunal Econòmic Administratiu Central, tots ells en el termini de quinze dies comptats des de l'endemà de la notificació de la present, sense perjudici que puga interposar qualsevol altre recurs que estime procedent.